C 469/36

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2022/C 469/10)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

STANDARTA GROZĪJUMA APSTIPRINĀŠANAS PAZIŅOJUMS

“Vicomté d'Aumelas”

PGI-FR-A1107-AM01

Paziņojuma datums: 19.9.2022.

APSTIPRINĀTĀ GROZĪJUMA APRAKSTS UN PAMATOJUMS

1. Produkta organoleptiskais apraksts

Ir grozīts aizsargātas ģeogrāfiskās izcelsmes norādes “Vicomté d'Aumelas” specifikācijas I nodaļas 3.3. punkts “Vīnu organoleptiskais apraksts”, lai papildinātu to ar katras krāsas vīna organoleptiskajām īpašībām.

Uz vienotā dokumentā punktu “Vīnu apraksts” pārnes tālāk minētos precizējumus.

“Vīni atspoguļo Hero [Hérault] centrālās ielejas īpašo vidi, kurā upei ir būtiska loma temperatūras nodrošināšanā. Sarkanvīniem pamatā ir galvenokārt augļi un elegance ar sevišķi izsmalcinātiem tanīniem. Tos iegūst no šķirnēm “Merlot”, “Cabernet sauvignon”, “Syrah”, “Carignan”, “Grenache”, “Mourvèdre”, novācot atbilstošas gatavības pakāpes vīnogas un pārstrādājot tās galvenokārt kupāžā. Vīni ir intensīvā un mirdzošā rubīnsarkanā tonī, tiem raksturīgs spēcīgs kazeņu, melleņu, aveņu, lakricas un piparu aromāts. No vienas šķirnes vai kupāžā ražotus baltvīnus galvenokārt iegūst no vīnogu šķirnēm “Chardonnay”, “Sauvignon”, “Grenache blanc”, “Vermentino” vai “Viognier”. Tajos izpaužas svaigums un amilam raksturīgas notis, kas atgādina plūškoka us un akācijas ziedus, augļus ar baltu mīkstumu un eksotiskus augļus. Vīniem ir dzīvīga un pilnestīga garša ar vieglu rūgtenumu, bez raupjuma vai sausuma. Sārtvīnus iegūst no vīnogu šķirnēm “Cinsaut”, “Grenache”, “Syrah”, “Carignan”, “Cabernet sauvignon” vai “Mourvèdre”. Tiem raksturīgs bāli rozā tonis vieglā lašu krāsā kopā ar patīkamu svaigumu un intensīviem un sarežģītiem ziedu, eksotisku augļu un upeņu aromātiem.”

2. Vīndārzā izmantotās vīnogu šķirnes

Ir grozīts aizsargātas ģeogrāfiskās izcelsmes norādes “Vicomté d'Aumelas” specifikācijas I nodaļas 5. punkts.

Sarakstam ar vīnkoku šķirnēm, kas noteiktas aizsargātas ģeogrāfiskās izcelsmes norādes “Vicomté d'Aumelas” produkcijai, pievienotas tālāk minētās 17 vīnkoku šķirnes:

“Artaban N”, “Bronner B”, “Cabernet blanc B”, “Cabernet cortis N”, “Floreal B”, “Johanniter B”, “Monarch N”, “Muscaris B”, “Pinotin N”, “Prior N”, “Saphira B”, “Sauvignac B”, “Solaris B”, “Soreli B”, “Souvignier gris B”, “Vidoc N”, “Voltis B”.

Specifikācijā iekļautās vīnkoku šķirnes ir noturīgākas pret sēnīšu slimībām, taču arī vairāk pielāgotas klimata pārmaiņām. Šīs vīnkoku šķirnes ir saskaņotas ar AĢIN vīnu profilu.

No saraksta ar vīnkoku šķirnēm, kas noteiktas aizsargātas ģeogrāfiskās izcelsmes norādes “Vicomté d'Aumelas” produkcijai, izņemtas tālāk minētās 19 šķirnes, kas vīndārzā vairs neaug:

“Auxerrois B”, “Baco blanc B”, “Clairette rose Rs”, “Clarin B”, “Couderc noir N”, “Gamay de Chaudenay N”, “Jurançon blanc B”, “Landal N”, “Lival N”, “Maréchal Foch N”, “Müller-Thurgau B”, “Muscadelle B”, “Muscat à petits grains rouges Rg”, “Muscat à petits grains Rosés Rs”, “Ravat blanc b”, “Rayon d’or B”, “Savagnin Rose Rs”, “Valérien B”, “Villard noir N”.”

Šie vīndārzā izmantoto vīnogu šķirņu grozījumi izdarīti arī vienotā dokumenta daļā “Vīna vīnogu šķirnes”.

3. Saikne ar ģeogrāfisko apgabalu

Lai uzlabotu ģeogrāfiskā apgabala un AĢIN “Vicomté d'Aumelas” atrašanās vietas Hero [Hérault] departamenta pašvaldību teritorijā aprakstu, aizsargātas ģeogrāfiskās izcelsmes norādes “Vicomté d'Aumelas” specifikācijas I nodaļas 7.1. punktā “Ģeogrāfiskā apgabala parametri” pirmās rindkopas beigās ir iekļauta šāda vārdkopa:

“ar skatu uz Hero [Hérault] upi ziemeļos”.

Šo precizējumu pārnes uz vienotā dokumenta punktu “Saikne ar ģeogrāfisko apgabalu”.

4. Par pārbaudēm atbildīgā iestāde

Aizsargātas ģeogrāfiskās izcelsmes norādes “Vicomté d'Aumelas” specifikācijas III nodaļas punkts attiecībā uz par pārbaudēm atbildīgo iestādi tika atjaunināts bez izmaiņām.

Šis atjauninājums ir pārnests uz vienotā dokumenta daļu par pārbaudēm atbildīgās iestādes kontaktinformācijas līmenī.

VIENOTAIS DOKUMENTS

1. Nosaukums

Vicomté d'Aumelas

2. Ģeogrāfiskās izcelsmes norādes veids

AĢIN – aizsargātas ģeogrāfiskās izcelsmes norāde

3. Vīnkopības produktu kategorijas

1. Vīns

4. Vīna vai vīnu apraksts

Īss apraksts

Aizsargātā ģeogrāfiskās izcelsmes norāde “Vicomté d'Aumelas” ir paredzēta nedzirkstošajiem sarkanvīniem, sārtvīniem, baltvīniem. Vīnos ar aizsargāto ģeogrāfiskās izcelsmes norādi “Vicomté d'Aumelas” minimālā faktiskā spirta tilpumkoncentrācija ir 9 %. Kopējā spirta tilpumkoncentrācija (maksimālā vai minimālā), kopējais skābums, gaistošais skābums un kopējais sēra dioksīda saturs ir noteikti Eiropas tiesību aktos.

Vīni atspoguļo Hero [Hérault] centrālās ielejas īpašo vidi, kurā upei ir būtiska loma temperatūras nodrošināšanā.

Sarkanvīniem pamatā ir galvenokārt augļi un elegance ar sevišķi izsmalcinātiem tanīniem. Tos iegūst no šķirnēm “Merlot”, “Cabernet sauvignon”, “Syrah”, “Carignan”, “Grenache”, “Mourvèdre”, novācot atbilstošas gatavības pakāpes vīnogas un pārstrādājot tās galvenokārt kupāžā. Vīni ir intensīvā un skaistā rubīnsarkanā tonī, tiem raksturīgi spēcīgi kazeņu, melleņu, aveņu, lakricas un piparu aromāti.

No vienas šķirnes vai kupāžā ražotus baltvīnus galvenokārt iegūst no vīnogu šķirnēm “Chardonnay”, “Sauvignon”, “Grenache blanc”, “Vermentino” vai “Viognier”. Tajos izpaužas svaigums un amila notis, kas asociējas ar plūškoka ziediem un akācijām, augļiem ar baltu mīkstumu un eksotiskiem augļiem. Vīniem ir dzīvīga un sulīga garša ar vieglu rūgtenumu, bez raupjuma vai sausuma.

Sārtvīnus iegūst no vīnogu šķirnēm “Cinsaut”, “Grenache”, “Syrah”, “Carignan”, “Cabernet sauvignon” vai “Mourvèdre”. Tiem raksturīgs bāli rozā tonis vieglā lašu krāsā kopā ar patīkamu svaigumu un intensīviem un sarežģītiem ziedu, eksotisku augļu un upeņu aromātiem.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1.

Īpašā vīndarības metode

Vīndarības metožu jomā attiecībā uz vīniem jāievēro arī attiecīgie pienākumi, kas minēti ES tiesību aktos un Lauku un jūras zivsaimniecības kodeksā.

5.2. Maksimālais ražas iznākums

1.

120 hektolitri no hektāra.

6. Noteiktais ģeogrāfiskais apgabals

Vīnogu novākšana, vinifikācija un ar aizsargāto ģeogrāfiskās izcelsmes norādi “Vicomté d'Aumelas” apzīmēto vīnu gatavošana notiek šādu Hero [Hérault] departamenta pašvaldību teritorijā: Aumelas, Bélarga, Campagnan, Saint-Pons-de-Mauchiens, Saint-Pargoire, Tressan, Puilacher, Plaissan, Le Pouget, Vendémian, Pouzols, Popian, Saint-Bauzille-de-la-Sylve un Gignac (D, E, F kadastrālās daļas).

7. Vīna vīnogu šķirne(-es)

“Alicante Henri Bouschet N”

“Alphonse Lavallée N”

“Altesse B”

“Alvarinho - Albariño”

“Aramon N”

“Aramon blanc B”

“Aramon gris G”

“Aranel B”

“Arinarnoa N”

“Artaban N”

“Arvine B - Petite Arvine”

“Aubun N - Murescola”

“Bourboulenc B - Doucillon blanc”

“Bronner B”

“Cabernet blanc B”

“Cabernet cortis N”

“Cabernet franc N”

“Cabernet-Sauvignon N”

“Caladoc N”

“Cardinal Rg”

“Carignan N”

“Carignan blanc B”

“Carmenère N”

“Chambourcin N”

“Chardonnay B”

“Chasan B”

“Chasselas B”

“Chasselas rose Rs”

“Chenanson N”

“Chenin B”

“Cinsaut N - Cinsault”

“Clairette B”

“Clarin B”

“Colombard B”

“Cot N - Malbec”

“Counoise N”

“Danlas B”

“Egiodola N”

“Fer N - Fer Servadou, Braucol, Mansois, Pinenc”

“Floreal B”

“Gamay N”

“Gewurztraminer Rs”

“Grenache N”

“Grenache blanc B”

“Grenache gris G”

“Gros Manseng B”

“Johanniter B”

“Listan B - Palomino”

“Lledoner pelut N”

“Macabeu B - Macabeo”

“Marsanne B”

“Marselan N”

“Mauzac B”

“Merlot N”

“Meunier N”

“Monarch N”

“Mondeuse N”

“Morrastel N - Minustellu, Graciano”

“Mourvèdre N - Monastrell”

“Muscardin N”

“Muscaris B”

“Muscat d'Alexandrie B - Muscat, Moscato”

“Muscat de Hambourg N - Muscat, Moscato”

“Muscat à petits grains blancs B - Muscat, Moscato”

“Nielluccio N - Nielluciu”

“Négrette N”

“Parrellada B”

“Petit Manseng B”

“Petit Verdot N”

“B - Araignan”

“Pinot gris G”

“Pinot noir N”

“Pinotin N”

“Piquepoul blanc B”

“Piquepoul gris G”

“Piquepoul noir N”

“Plant droit N - Espanenc”

“Portan N”

“Prior N”

“Riesling B”

“Rivairenc N - Aspiran noir”

“Rivairenc blanc B - Aspiran blanc”

“Roussanne B”

“Rubilande Rs”

“Saphira B”

“Sauvignac”

“Sauvignon B - Sauvignon blanc”

“Sauvignon gris G - Fié gris”

“Sciaccarello N”

“Semillon B”

“Servant B”

“Seyval B”

“Solaris B”

“Soreli B”

“Souvignier gris Rs”

“Sylvaner B”

“Syrah N - Shiraz”

“Tannat N”

“Tempranillo N”

“Terret blanc B”

“Terret gris G”

“Terret noir N”

“Ugni blanc B”

“Verdelho B”

“Vermentino B - Rolle”

“Vidoc N”

“Villard blanc B”

“Viognier B”

“Voltis B”

8. Saiknes vai saikņu apraksts

8.1.

Pašā Languedokas vidienē, starp Monpeljē un Bezjē un ziemeļos no Sētas, Vicomté d’Aumelas vīndārzs aptver nelielu reģionu ar pakalniem Aumelas plakankalnes ziemeļu daļā ar skatu uz Hero [Hérault] upi ziemeļos.

Vīndārzi stiepjas uz leju no Aumelas krūmājiem ar kaļķainu augsni, tie ir iekopti terasveida nogāzēs virzienā uz austrumiem augsnē, kas izveidojusies uz akmeņainiem kaļķakmeņiem un kaļķakmens merģeļa sekundārajā un terciārajā periodā, un kuru apakšējā daļa veidojusies uz dažādām iegulām, kas nonākušas Hero [Hérault] upes ielejā.

Šo augsnes grupu kopums klāj plašu teritoriju ar vīnkoku stādījumiem, sākot ar auglīgajām nesenām alūvija un kolūvija augsnēm un beidzot ar senām aluviālo terašu smilšainajām un akmeņainajām augsnēm, kā arī ar kaļķakmens nogāzēm.

Dažādi augsnes tipi, kas saistīti ar vietējo bioklimatu, ir lielā mērā potenciāli piemēroti vīnogu audzēšanai, labvēlīgi ietekmējot daudzu vīnogu šķirņu iekopšanu.

Šeit valda Vidusjūras tipa klimats ar ļoti izteiktu nokrišņu trūkumu vasaras sezonā.

Šī vienotība Vicomté d'Aumelas teritorijas daudzveidībā tiek pastiprināta ar ainavisko aspektu ražošanas apgabalā, kas pilnībā ir daļa no teritorijas, ko sauc par Hero [Hérault] centrālo ieleju. AĢIN “Vicomté d'Aumelas” vīni nāk no ražošanas apgabala, kurā jau gadsimtiem piekopj vīnkopības tradīcijas.

Vīnkopības arods šajā teritorijā atzīts jau kopš romiešu laikiem, tas tika apstiprināts viduslaikos. Vīns tika pasniegts uz dižciltīgo un augstmaņu galda, tas sagaidīja iedzīvotājus tavernās un to apdziedāja trubadūri.

Viduslaikos kaimiņos esošās reliģiskās kopienas Aniane un Saint Guilhem le Désert abatijās saglabāja un attīstīja vīnkopību. X gadsimtā Guilhem de Montpellier dinastija iekaroja Vicomté d’Aumelas; Guilhem dzimta, kas saistīta ar Anglijas un Holandes galmu, līdz ar to eksportēja Vicomté vīnus pa visu Ziemeļeiropu.

Kā to precizē profesors Galtier, šajā laika periodā vīnkoki piederēja Vicomté d’Aumelas. Augstmaņi no saviem lēņiem ieturēja ceturto daļu no ražas, Folio 178v 547. pants apstiprina šo tendenci: tajā norādīts, ka 1121. gada 4. novembrī Guillaume d’AUMELAS apstiprina savu pakļautību Bertrand de L’ESTANG ar tam piederošajām zemēm ar vīnkokiem un laukiem līdz pat Hero [Hérault] upei.

XVIII gadsimtā Canal du Midi veicināja vīnu transportēšanu uz okeāna ostām, no kurienes tos nosūtīja uz Ziemeļeiropu un uz Ameriku, savukārt Sētas ostas attīstība labvēlīgi ietekmēja to eksportu uz dienvidiem.

XIX gadsimtā vīndārzs ieguva savu pašreizējo izskatu, gūstot labumu no dzelzceļa attīstības, kas lielā mērā atvēra tam jaunus tirgus. Specializēšanās sevišķi populāru galda vīnogu ražošanās dēļ šo reģionu sāka dēvēt par “Zelta ieleju”.

Vietējā vīna atzīšana 1982. gada 5. aprīlī ir ļāvusi vīnkopjiem ražot patērētāju pieprasījumam atbilstošus vīnus.

Pašreizējais ražošanas apjoms ir 10 000 hl, 50 % no tiem ir sarkanvīni, un atlikušais apjoms vienlīdzīgi sadalās starp sārtvīniem un baltvīniem.

Vidusjūras vīnogu šķirnes, kas jau izsenis iekoptas šajā AĢIN, ir papildinātas ar vīnogu šķirnēm no citiem reģioniem, piemēram, “Cabernet-sauvignon” un “Merlot” sarkanvīniem un “Chardonnay” un “Sauvignon” baltvīniem.

Vīni tiek iedalīti vīnos, kas darināti no vairāku šķirņu vīnogām, it īpaši tas attiecas uz sarkanvīniem, un vīnos, kuri apzīmēti ar konkrētas vīnogu šķirnes norādi, un tas galvenokārt attiecas uz baltvīniem.

Ar AĢIN “Vicomté d'Aumelas” apzīmētie vīni ir zemes un vēstures unikālas mijiedarbības rezultāts, to iegūšanai izmanto gadsimtu gaitā uzkrātu zinātību, kā arī modernākās tehnoloģijas.

Vīndaru veiktais izpētes darbs palīdzēja iegūt vīnus, kuru veidošanas pamatā ir vīnogas un elegance, proti, vīnus, kuri radīti tīram baudījumam un kuros atspoguļojas pielāgota vinifikācija, kurā savukārt priekšroka tiek dota maigas ekstrakcijas tehnoloģijām.

Galvenokārt Francijā un Ziemeļeiropas valstīs tirgotajiem vīniem gandrīz visa produkcija tiek pildīta pudelēs ģeogrāfiskajā apgabalā, tādējādi ļaujot nevainojami kontrolēt produktu un radīt vērtību ražošanas vietās.

8.2. Cēloniskā saikne starp ģeogrāfisko apgabalu un produkta parametriem

No Aumelas pils, kas ir bāka un orientieris ciematu iedzīvotājiem un vīnogu audzētājiem, uz leju paveras skats uz Vicomté d’Aumelas, kur dzīve saskaņoti rit savu gaitu: te dzīvo vīndārzu dēļ, un šeit iegūtajam vīnam piemīt spēcīgs vīnogu audzētāju gars.

Pastāv īpaša saikne starp vīnogu audzētāju un vīnkokiem “Zelta ielejā”, kā dēvē šo reģionu, kurā ražo galda vīnogas (“Chasselas” un “Servant”). Šīm vīnogām bija nepieciešams smags darbs [ķekaru] griešanā, un tas rosināja vīndarus meklēt risinājumu optimālai vīnogu kvalitātei.

Ņemot vērā minēto pieredzi, vīnogu audzētāji vairāk nekā trīsdesmit gadu garumā ir veikuši vīndārzu pārstrukturizāciju un modernu vīndarības metožu attīstīšanu.

Tas atspoguļojas vīnos — tajos jūtama spēcīga ietekme no Hero [Hérault] centrālās ielejas īpašās vides, kurā upei ir būtiska loma temperatūras nodrošināšanā, kā arī ārkārtējo klimatisko apstākļu lomas mazināšanā vasarā, un kas ļauj iegūt elegantus sarkanvīnus un svaigus un augļainus baltvīnus.

Mūsdienās Vicomté d'Aumelas nelielajos ciematiņos, kas bieži vien ir attīstījušies seno romiešu apmetņu vietās, mitinās vīnkopju ģimenes, kurās kauslība pret vīndārzu un vīnu un zinātība tiek nodotas no paaudzes paaudzē. “Vicomté d'Aumelas” vīnu reputācija ir veidojusies uz šī kultūras mantojuma pamata. Šī reģiona, ciematu un to iedzīvotāju vēsture un kultūra ir cieši saistīta ar tā vīnkopības vēsturi.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

Aizsargāto ģeogrāfiskās izcelsmes norādi “Vicomté d'Aumelas” var papildināt ar vienas vai vairāku vīnogu šķirņu nosaukumiem.

Aizsargāto ģeogrāfiskās izcelsmes norādi “Vicomté d'Aumelas” var papildināt ar norādēm “primeur” vai “nouveau”.

Aizsargāto ģeogrāfiskās izcelsmes norādi “Vicomté d'Aumelas” var papildināt ar mazāku ģeogrāfisko vienību “Vallée Dorée” saskaņā ar specifikācijā paredzētajiem noteikumiem.

Eiropas Savienības AĢIN logotips atrodas uz marķējuma, savukārt norādi “Indication géographique protégée” aizstāj tradicionālā norāde “Vin de pays”.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-64343752-4555-476e-ae05-308e26acd116

(1) OV L 9, 11.1.2019., 2. lpp.